રાજ્યમાં હોમિયોપથી અને આયુર્વેદની કોલેજોમાં હજુ સુધી ઇન્સ્પેક્શનની પ્રક્રિયા શરૂ કરવામાં આવી નથી. હોમિયોપથીમાં હવે પછી ઇન્સ્પેક્શન શરૂ થવાનું છે ત્યારે હજુ સુધી આયુર્વેદમાં ઇન્સ્પેક્શન શરૂ થયું નથી. આ સ્થિતિમાં ઇન્સ્પેક્શન થયા બાદ કોલેજોની મંજૂરી આવવામાં ભારે વિલંબ થતો હોવાથી આગામી દિવસોમાં પ્રવેશ પ્રક્રિયા શરૂ થાય તો પણ સપ્ટેમ્બર માસ સુધીમાં નવી કોલેજોની મંજૂરી આવી શકે તેમ નથી.